Here is a page extracted from Wikipedia that may contain CSS, HTML, and a lot of unformatted text.

Title: Gayo Salustio Crispo
Content: Gayo Salustio Crispo (en latín, Gaius Sallustius Crispus, ), que gosa estar conoixito simplament como Salustio, estió un historiador y politico d'a Republica Romana, naixito d'Amiternum l'1 d'octubre de 86 aC y muerto en Roma o 13 de mayo de 34 aC.

Respective d'a suya carrera politica, encara que procedeba d'una familia d'orichen plebeyo, ocupó os cargos que gosaban ocupar os politicos romanos d'ixas envueltas mientres o suyo cursus honorum: cuestor, tribuno d'a plebe y senador, estando dimpués forachitato d'o Senau de Roma. Mientres a Segunda Guerra Civil d'a Republica Romana, luitó a favor de Chulio César contra Cneu Pompeyo Magno, estando recompensato por César dimpués d'a suya victoria con a suya readmisión en o Senau, con o cargo de pretor y con o suyo nombramiento como gubernador d'a provincia romana d' Africa Nova. Albandonó a vida politica luego de l'asasinato de Chulio César.

Respective d'a suya obra historica, ye autor de tres obras prou conoixitas, De Catilinae coniuratione, Bellum Iugurthinum y Historiae, que se considera que son as establidoras d'a historiografía romana.

Vinclos externos 

Historiadors de l'Antiga Roma
Politicos de l'Antiga Roma
86 aC (naixencias)
34 aC (muertes)